
PREFAŢĂ 


Numele de stat etnocratic vrea să definească lapidar ceea ce 
d. Nicolae Iorga înţelegea, încă de la 1909, dacă nu mă înșel, prin 
cuvintele: „România a românilor, a tuturor românilor şi numai a 
românilor“. Formula aceasta care a fost lozinca de luptă, 
naţională și socială, totdeodată, a generaţiei războiului, era prea 
lungă și de aceea n-a ajuns Până în vremea de azi decât în 
expresia contractată de „România a românilor“. Cum prin 
această „Românie a românilor“ trebuie să înțelegem azi o 
alcătuire politică în opoziție cu ceea ce se înţelege prin „stat 
democratic“, „stat țărănesc“ sau „stat proletar“, am simțit nevoia 
unui termen adecvat. Prin urmare, statului democratic, sau 
țărănesc, sau proletar, îi opunem: Statul etnocratic. 

După doctrina naționalistă, nu demosul, adică poporul „fără 
deosebire de rasă şi de religie“ — (formula francmasonică) — 
alcătuiește statul. Fiindcă demosul e ceva nedefinit, fără iden- 
titate istorică, fără omogenitate de sânge, fără unitate spirituală 
de credinţă și fără voinţă proprie; el nu poate alcătui statul. 
Dintr-o amestecătură haotică, amorfă și anonimă nu poate ieşi o 
putere de formă definită și de țeluri precise. Democraţia formulei 
cosmopolite: „fără deosebire de rasă şi de religie“ nu poate crea 
statul naţional; dimpotrivă, ea îl fărâmițează lent până la 
nimicire. 

După doctrina naționalistă deci, nu demosul, ci ethnosul, 
adică neamul sau națiunea își creează expresia politică proprie în 
statul național. Fiindcă ethnosul sau neamul e ceva definit, cu 

identitate istorică, cu omogenitate biologică și psihologică, cu 
unitate spirituală, cu voință și putere proprie. Prin însăși natura 
lui de unitate biologică și psihologică definită, neamul, în 
manifestarea lui politică, nu poate fi democraţie, ci etnocraţie. 
Voința de a trăi politic a unui neam se întemeiază pe anume 
elemente constante și permanente ale caracterului său specific, 
imprimat în forma de stat. Un stat e naţional întrucât reflectă 
permanenţa specifică a neamului respectiv. 

Nu găsesc nimic mai nepotrivit decât definiţia lui Renan că 
„națiunea e un plebiscit de fiecare zi“. Acela e demosul; iar statul 
care corespunde acestui plebiscit e cuptorul pe roate al lui 
Nastratin, care se întoarce după roza tuturor vânturilor plebis- 
citare: azi monarhie, mâine republică, poimâine dictatură iudeo- 
proletară. Națiunea nu e plebe amorfă, anonimă și fără memorie, 
care-și schimbă părerea cu fiecare răsărit de soare, ci permanență 
istorică prelungită în voinţa conștientă de a dura şi de a crea ca 
atare. Menirea ei nu e aceea de a vota în fiecare zi, ci aceea de a 
adăuga o piatră nouă la propriu-i templu de cultură și de 
civilizaţie. i 

Termenul de etnic, cu semnificația de „specific etnic“ impri- 
mat în toate felurile de manifestare ale neamului ca o pecetie a 
proprietăţilor lui originale, a fost pus în marea circulație literară 
de 16 ani încoace dẹ revista „Gândirea“, Ca ȘI. termenul de 
autobhtonism, tradițiohalism, ortodoxie, spiritualitate și atâtea 
altele, devenite būnu i comune:ale graiului naționalist curent. 

Etnocrația am întrebuințat-o întâia oară în 1932, într-un 
articol din „Calendarul“, unde, încercând să definesc statul cor- 
porativ în condițiile noastre românești şi în opoziție cu demo- 
crațiă, am simțit nevoia de a crea acest termen. Ideea centrală a 
programului nostru este o etnocrație corporativă sau pro- 
fesională. 

Era necesar acest termen nou? Eu cred că da. Fiindcă în 
forma lui originală, italiană, statul corporativ nu se poate aplica la 

noi în România, după cum vom arăta în dezvoltările ce le vom 
aduce acestui program. Pentru moment, e destul să spunem că 
statul corporativ, dacă l-am aplica la noi aidoma ca în Italia, ar fi 
o nenorocire. In Italia nu se pune chestiunea minorităților și a 
evreilor. Dar protesiunile în România, fie cele oficiale, fie cele 
libere, sunt invadate de străini. A aplica regimul corporativ 
italian în situația actuală din România ar însemna constinţirea 
pentru totdeauna a dominaţiei străine în economie, în cultură, în 
administraţie, asupra elementului autohton. De accea, la noi nu 
poate fi vorba decât de un corporatism rectificat și adoptat là 
împrejurările speciale ale ţării noastre, prin aplicarea în sânul 
fiecărei corporații a principiului proporționalităţii etnice. O 
formulă politică scoborâtă din absolutul teoretic în realitatea 
națională, fără să țină seama de ea, e o nenorocire. Dar aceeâși 
formulă, rectificată de necesităţile de viaţă ale naţiunii, poale să 
fie salvatoare. Etnocraţia corporativă, prin urmare, reprezintă 
tipul de organizare politică, socială și economică cel mai sănătos 
din câte au apărut în vremea noastră, dar un tip rectificat de 
necesitățile de viaţă ale neamului nostru. 
Axa programului prezent este această idee. 


Cititorul va recunoaște ușor, străbătând și judecând acest 
program, ideile călăuzitoare sau „punctele cardinale“ ale revistei 
„Gândirea“ și ale ziarului „Calendarul“. E, de fapt, O sinteză a 
tuturor problemelor pentru deslegarea cărora am luptat până 
acum. La alcătuire am consultat și programele diferitelor mişcări 
naționaliste din Europa și chiar din Canada, și pot să atirm cu 
siguranță că al nostru e cel mai unitar și mai complet din câte 
Cunosc. 

În ce priveşte chestiunile industriale şi cele sociale legate de 
ele, mi-au folosit mult convorbirile cu omul venerat, care pentru 
mine însemnează mai mult de cât oricine în această viaţă. d. 
Zamfir Christodorescu. Tot astfel, observaţiile bunului meu 

prieten, d. I. D. Enescu”, care e cel dintâi militant, în cadrul 
profesiunilor libere din România, pentru ideea corporatistă. 
Acceptarea punctului din program care privește naţionalizarea 
bogățiilor naturale se datorește puternicei demonstraţii a nece- 
sității ei din „Naționalismul Constructiv“ al profesorului 
Pompiliu Nicolau'*. Nu voi uita şedinţele din toamna anului 1936 
de la Timişoara, când am făcut prima lectură a programului în 
cercul prietenilor de acolo, profesorii politehnicieni Magheru”, 
Mateescu, Cristescu '”, avocatul Dirina, în frunte cu Pompiliu 
Nicolau, cari, toţi și-au adăugat partea de judicioasă observaţie. 

Dând la lumină Programul Statului Etnocratic, o fac cu 
sentimentul de a sluji odată mai mult la limpezirea și cristalizarea 
unei mentalități unitare a naţionalismului și la delimitarea lui faţă 
de încercările calculate de a-l talsitica. Oamenii de sinceritate şi 
de bună-credință, indiferent în ce organizație sunt încadraţi, se 
pot înțelege perfect pe această bază obiectivă. 

Naționalismul divizat nu va putea izbuti, fiindcă are prea 
puternice forțe ce-i stau împotrivă. Când el va înţelege că, dincolo 
de persoane, e destinul unui neam și al unui stat, ce trebuie salvat, 
unanimitatea românească — ea singură — va birui. 


| 
Februgrie 1937 


| 
| 
| 

PROGRAMUL 
STATULUI ETNOCRATIC 


PRINCIPIILE LUI 


LEGEA LUI HRISTOS, LEGEA STATULUI. 

STATUL E SUPREMUL GOSPODAR AL NAȚIUNII. 

NAȚIONALIZAREA BOGĂȚIILOR NATURALE. 

PROPRIETATEA INDIVIDUALĂ PENTRU ORICE MUN- 
CITOR ROMÂN. 

NU CLASELE, CI PROFESIUNILE SUNT FUNCȚIUNILE 
ORGANICE ALE NAȚIUNII. 

PROPORȚIONALITATE NUMERICĂ ÎN TOATE PROFE- 
SIUNILE. . 

ÎNLĂTURAREA SAMSARULUI DINTRE PRODUCĂTOR 
ȘI CONSUMATOR. 

DISTRUGEREA PARAZITISMULUI IUDAIC. 


Capitolul 1 
1. STATUL ETNOCRATIC ROMÂNESC 
România a fost şi trebuie să fie statul etnic al românilor. 
Statul e organizarea dinamică a naţiunii prin voinţa şi 


puterea românilor neaoşi. Voința de a trăi a neamului se 
exprimă prin organizaţia politică a statului einocratic. 

Statul nostru e monarhic prin toată istoria naţională. 
Monarhia e principiul lui de continuitate. Coroana Regelui 
român simbolizează gloria neamului și permanența 
conștiinței românești. 

Creat prin puterea și voința noastră, statul nu poate 
dura decât prin puterea și voința noastră. Singura garanţie 
a durabilităţii lui este etnocraţia. l 

Stat naționalist însemnează stat etnocratic, adică stat 
care există prin voința şi prin puterea neamului nostru. 

Statul etnocratic se deosebeşte profund de statul 
democratic. Statul democratic se întemeiază pe numărul 
populației, fără deosebire de rasă şi de religie. Temelia 
statului etnocratic e pământul şi neamul românesc. 

Statul democratic e mai mult un birou de înregistrare. 

Statul etnocratic e voința de putere și de mărire a 
națiunii române. Factorii lui principali sunt: pământul, 
sângele, sufletul şi credința. “ ma 

„Pământul neamului românesc are astăzi şi locuitori de 
altă rasă și de altă credință; Ei au ajuns aici fie prin năvălire 
(ca: ungurii), fie prin colonizare (ca germanii), fie prin 
infiltraţie vicleană (ca evreii). Fiecare dintre ei, ţinând la 
neamul lor mai mult decât la neamul nostru, nu înfățișează 
garanţii de siguranţă în organismul oficial al statului. 

Evreii sunt o primejdie permanentă pentru orice. stat 
național“. 

Experiența altor state ne învață că orice minoritar 
neasimilat, dar activ în organismul statului, e un element de 
disoluție şi de ruină. Din aceste constatări decurge 
necesitatea de viață pentru România de a fi stat exclusiv 
etnocratic. Numai românii neaoși, cari ei l-au creat prin 
sacrificiul sângelui lor, garantează durabilitatea statului. 

„Minoritățile aflătoare în statul român trăiesc sub 
suveranitatea lui etnocratică.: Această suveranitate nu. va 
recunoaște nici o putere din afară cu pretenţia: de:a tutela 


— 246 — 


i 
i 


Ortodoxie și Etnocraţie 


minoritățile din ţară. Toleranţa noastră proverbială nu mai 
are nevoie și de o cenzură străină. 

Minoritarul care se dovedește duşman al statului 
etnocratic român își pierde dreptul de cetățean român ŞI va 
fi expulzat. 

Funcţiunile principale ale organismului etinocratic al 
statului sunt: : 

Biserica şi Cultura naţională, Apărarea naţională, 
Sănătatea publică, Justiţia, Economia națională, alcătuită 
din: agricultură, industrie; comerț; căi de comunicaţie etc., 
Administraţia publică, Finanţele și Afacerile Străine. 

Poate locurile în oficiile acestor funcțiuni ale statului 
vor fi ocupate numai de români neaoși. Funcţionarii de stat 
și ofițerii nu se vor căsători cu străine. Prin însăşi firea 
lucrurilor, statul etnocratic nu poate fi slujit de elemente 
eterogene. -- n an 


2. SOCIETATEA NAȚIONALĂ 


Națiunea: română eè. creatoarea României şi stăpâna ei. 

Naţiunea:română e mai veche decât oricare alt neam 
allător pe. acest. pământ românesc. Dreptul ei de pro- 
prietară ă țării acesteia. e mai vechi decât orice năvălire, 
decât orice colonizare, decât orice intiltrație vicleană. 

Națiunea sau:neamul e 0 identitate istorică, o omo- 
genitate de sânge, o comunităte de suflet, o voință de viitor. 

Statul etnocratic:respinge doctrina democratică despre 
alcătuirea naţiunii din clase sociale. Această împărțire în 
clase e o născocire artificială, care nu corespunde realității. 
Ea e un blestem-al vieţii moderne, fiindcă sfarmă unitatea 
națiunii în tabere și le asmute pe unele împotriva altora 
într-un permanent război de cucerire abunurilor Și a puterii 
în stat. În lupta de clasă stă lermentul-decadenței și ruinei 

neamului. Fiecare clasă biruitoare se constituie într-un stat, 
pe care celelalte clase luptă să-l dărâme. Statul burghez, 
statul țărănesc, statul proletar sunt consecințele nenorocite 
ale acestei doctrine. O naţiune sfâșiată de ura dintre clase 
sfârșește totdeauna în robia puterii evreiești. 

Lupta de clasă e duşmana statului etnocratic. | 

Statul etnocratic vede națiunea alcătuită din felurite 
categorii de muncă sau profesiuni: plugari, ciobani, podgo- 
reni, pescari, lucrători, meseriași de tot felul, negustori, 
industriași, ingineri, medici, avocaţi, arhitecți, preoți, 
dascăli, militari și așa mai departe. | 

Protesiunile sau categoriile de muncă sunt funcțiunile 
organice, fireşti, ale vieţii naţionale. Nu e nici una supe- 
rioară, nu e nici una inferioară. Toate sunt egal îndreptăţite 
să trăiască. 

Nu poate exista ură între categoriile de muncă, fiecare 
îndeplinind o funcţiune precisă, care se completează cu 
celelate şi toate împreună slujesc viața națională. Clasele 
stărâmă solidaritatea etnică; organizaţiile profesionale o 
cimentează. 

Una din marile suferinţe ale naţiunii române este că în 
multe din aceste funcțiuni ale muncii ea este exclusă sau 
majorată de minoritari şi de venetici. fără țară. Dar o 
naţiune nu e stăpână în casa ei decât dacă energia ei crea- 
toare pulsează în toate categoriile de muncă. 

De aceea, statul etnocratic va institui în organismul 
social un nou regim de drept al muncii, întronând principiul 
proporționalității numerice după criteriul etnic în toate 
profesiunile manuale și intelectuale ce alcătuiesc viaţa 
națională: | 

Așadar: în organismul oficial al statului numai români; 
în organismul social proporție numerică. - RR 

Românizarea vieţii economice și culturale a României 
nu e posibilă decât aplicând fiecărei categorii de muncă în 

parte principiul proporționalităţii numerice. Nu e nimic mai 
drept şi mai raţional decât această soluţie. 

Regimul de drept profesional după proporţia numerică 
e de o însemnătate capitală pentru statul etnocratic: el va 
rezolva marea problemă a românizării oraşelor. 

Noi nu vom zice: țăranul la sat, orășanul la oraş. Noi 
vom zice: Cât mai mulţi ţărani la oraș, selecționați după 
aptitudinile de muncă și introduși pe canalele fireşti ale 
protesiunilor. 

Doctrina statului etnocratic, definind națiunea ca tota- 
litate a categoriilor de muncă, se deosebește fundamental 
de democraţia burgheză, de socialism şi de comunism, care, 
toate, se întemeiază pe lupta de clasă. 

Ea se deosebeşte și de vechiul naționalism român, 
capitalist și democratic, care admite teoria claselor. 

Ea se deosebește și de corporatismul în genere prin 
faptul că, în regimul dreptului profesional al statului etno- 
cratic, se introduce principiul proporţionalităţii numerice. 


3. REPREZENTANŢA NAȚIONALĂ 


Temelia statului etnocratic e munca organizată. 

Statul etnocratic e stat creştin, iar după morala creștină 
dreptul de a trăi e datoria de a munci. | 

Reprezentanţa politică a naţiunii va fi deci repre- 
Zentanţa muncii naţionale. Cel mai vrednic în profesiunea 
lui e cel mai vrednic s-o şi reprezinte în viața politică. 

Parlamentul statului etnocratic va fi un parlament 
profesional cu membri aleşi din sânul categoriilor de 
muncă, de către categoriile de muncă. 


Minoritarii vor fi reprezentaţi în proporția cuvenită. 

Incompetenţa democratică, ce făurește legi stâmbe în 
favoarea oligarhiilor bogate și în paguba mulțimilor sărace, 
va fi înlocuită de competenţa profesională cu egală grijă 
pentru toate categoriile de muncă. i 

Sistemul electiv profesional va face să cadă de la sine 
demagogia electorală, ce paralizează viaţa de obşte a 
României. 

Numai în cadrul lui se poate controla activitatea 
parlamentarilor. 

Parlamentari de drept, numiţi de Rege, vor fi repre- 
zentanţii Bisericii, ai Curţii de Casaţie, ai Armatei, ai 
Academiei Române şi ai Universităţilor. 

Țărănimea nu e o clasă, ci o totalitate de diferite cate- 
gorii de muncă: agricultori, pomicultori, podgoreni, crescă- 
tori de vite, pescari, meseriaşi, zileri etc., cu nevoi felurite 
unele de altele. 

Calificat după reprezentanța naţională, statul etnocratic 
nu e nici burghez, nici țărănesc, nici proletar; el e statul 
totalitar al muncii românești. 


4. POLITICA ETNICĂ 


Pentru statul etnocratic, sporirea numărului românilor 
pe teritoriul țării e o chestiune de primă necesitate. Nu vom 
domina minoritățile prin măsuri de şicană, ci prin forţa 
numărului organizat și prin calitatea lui. 

În acest scop se impun: 

a). Schimbul de populaţie cu ţările vecine. 

b) Repatrierea românilor din America: e o crimă ca, în 
timp ce țăranii noştri își iau lumea în cap pentru pâine 
străinii să năvălească în locul lor. 

c) Colonizări masive de-a lungul granițelor. 


> 

d) Colonizări în locul evreilor scoși din proprietăţile 
rurale. l 

Vitalitatea neamului se va spori printr-o politică 
demografică, igienică şi de asistență medicală cu totul 
modernă, pentru combaterea boalelor. Ultimul sat din 
România trebuie să-și aibă medicul său, dispensarul și baia 
comunală. 

Un oficiu naţional va fi destinai special maternității şi 
copilului. Țăranca e mama poporului român: ea trăieşte 
însă ca cea din urmă ființă din lume. Fără mame sănătoase 
nu vom avea un popor robust. 

Familiile numeroase vor fi ocrotite prin scăderi de 
impozite, premii, ajutoare. Un impozit special se va institui 
asupra celibatarilor. Căsătoria va fi civil-religioasă. 

Medicamentele se vor smulge din mâna speculanţilor 
evrei. Aprovizionarea se va face prin organizaţia profe- 
sională a farmaciştilor. 

Locuința omului din popor va fi modernizată; un oficiu 
special va fi destinat acestei mari misiuni, având ca obiect 
edilitatea orașelor şi a satelor şi confortul necesar sănătăţii. 

Alcoolul și derivatele lui se vor interzice din consumaţie. 


Capitolul II 


BISERICA 


Concepţia de viaţă a statului etnocratic e spiritualistă. 
Toate acțiunile sale de educaţie individuală şi socială, 


de modelare a sufletului românesc pornesc din această 
concepţie. 

Statul e puternic când același spirit general imprimă un 
stil unitar vieţii naționale: în morală, în moravuri, în 
cultură, în legi, în economie, în voinţa de viitor, în creațiile 
de tot felul. 

Așezământul prin care se exprimă concepția spirituală e 
Biserica. 

Biserica ortodoxă e consacrată de istorie ca Biserica 
neamului românesc. Statul etnocratic acceptă doctrina ei 
fără s-o discute. Românii uniţi cu Roma, catolici în dogmă, 
au rămas ortodocși prin forma și prin esenţa cultului. În 
mod practic ei fac parte din Biserica națională. 

Tineretul de amândouă confesiunile va fi crescut în 
duhul solidarităţii tradiţionale. Interesul statului e să 
cultive ce ne unește, iar nu ce ne desparte. 

Manualele didactice confesionale vor avea această 
ținută. O impune conlocuirea cu alte neamuri față de care 
românismul trebuie să fie un bloc solidar. 

Cultele istorice vor fi libere cu condiţia respectului faţă 
de stat și a renunțării la orice prozelitism printre români. 

Cultul talmudic, al urii împotriva creștinismului, nu va 
putea fi subvenționat. Rabinii nu se vor bucura de anumite 
îndreptăţiri preoțești. 

„Pe teritoriul statului etnocratic român nu se vor admite 
sectele sub nici un motiv. Ele sunt o primejdie pentru stat. 

“ Preoţii stau sub autoritatea chiriarhală şi vor fi salariați 
de stat. Se va introduce principiul gradaţiilor prin examene, 
cu referire specială la activitatea în parohie. Preotul nu e 
numai un paznic al datinilor; el trebuie să fie un creator de 
viaţă spirituală, morală şi socială în sens creștin. 

Biserica va fi un izvor continuu de iniţiative în acest 
sens; ea va susține și va călăuzi toate iniţiativele practice în 
folosul aproapelui. 

Toate societăţile de binefacere, de asistenţă şi ocrotire 
socială se vor organiza, sub conducerea ei, într-o mare 

operă națională pentru ajutorarea săracilor si nevoiașilor. 
Aceasta nu e decât o restituire a rolului istoric pe care l-a 
deţinut Biserica. 

Mânăstirile ţării se vor reorganiza sub o comandă unică. 
Monabhii vor fi selecționați după aptitudini şi repartizaţi în 
«grupe de contemplaţie, de cultură, de propagandă şi de 
; samaritanism. 

Se va reforma educaţia religioasă a copiilor şi a tine- 
retului în sensul creștinismului practic. Noul Testament va 
deveni cartea de citire a tuturor școlarilor din țară, de la 
clasele primare până la Universitate. 

Viaţa lui lisus Hristos va fi modelul educativ al oricărui 
tânăr român. 

Biserica e a tuturor, dar mai ales a celor mulţi și nevo- 
laşi. Ea va fi tare când va transforma doctrina în faptă vie. 

Indeosebi, ea va purta: i 

grija mortilor; 

grija săracilor; 

grija copiilor. 

Grija morţilor cuprinde cultul sfinților, cultul eroilor 
patriei şi cultul morţilor familiali; ea este legătura mistică 
cu trecutul. 

Grija săracilor e întreaga acţiune de ridicare din mizeria 
morală și materială a lumii nevoiașe; ea este legătura cu 
prezentul. 

i Grija copiilor e pregătirea viitorului creștin și românesc 
al neamului. 
[Statul etnocratic va ajuta Biserica prin toate mijloacele. 

Legile lui se vor conforma legilor ei morale. 

Adică: legea lui Hristos, legea statului. 

Capitolul Il 


CULTURA NAŢIONALĂ 


Cultura naţională trebuie apărată ca și pământul 
românesc. 

Pământul dă hrana trupului; cultura e hrana sufletului. 

În doctrina statului etnocratic, spiritul e puterea care 
imprimă forma lucrurilor. Iar spiritul neamului se mani- 
festă în cultură. Ea lămurește rostul pe lume al neamului și 
misiunea lui în viitor. Ea ne spune astăzi ce trebuie să fim 
mâine. 

Doctrina statului etnocratic distinge ideea de cultură de 
ideea de civilizaţie. Civilizaţia e tehnica vieţii materiale și 
are un caracter internaţional, ce se poate imita. Cultura e 
chipul spiritual al neamului și se creează de geniul lui 
specific. 

Doctrina statului etnocratic distinge, mai departe, două 
procese în cultură. Întâiul e creația culturală: literatura, 
artele, știința şi filosofia. Al doilea e asimilarea culturală: 
învăţământul și tot complexul mijloacelor de răspândire. 

Democraţia ignorează sau disprețuiește creaţia culturală. 

Etnocraţia nu se poate concepe fără ea. 

Statul etnocratic va pune la îndemână toate mijloacele 
de înlesnire a creaţiei scriitorilor, artiştilor, savanților și 
filosofilor: burse, ateliere, laboratoare, institute. 

Statul etnocratic afirmă răspunderea morală a tuturor 
creatorilor de cultură. Precum poporul nu poate fi hrănit cu 
hoituri, tot astfel sufletul lui nu poate fi hrănit cu 
pornografie şi idei dizolvante: 

Asimilarea creaţiei culturale se face prin școală, prin 
imprimat, prin teatre, muzee, monumente publice, con- 
certe, expoziţii, radiodifuziune şi cinematograf. : . ,, 

Toate instituţiile și întreprinderile de difuzare a culturii: 
vor fi în mâna românilor neaoși și sub controlul statului. 
Minoritarii vor beneficia de proporţionalitate în ce priveşte 
cultura lor etnică. 

De la Universitate până la școala primară, învățământul 
se va face în același spirit românesc şi în același scop al 
ridicării neamului prin muncă. 

Dascălii de toate categoriile, organizaţi în sistemul 
politico-economic al protesiunilor, sunt modelatorii 
neamului și vor fi retribuiţi potrivit acestei mari Și grele 
demnități. Ei vor crește generaţiile noi în elanul creștin și 
național, în duhul sacrificiului şi al constructivismului. Eroii 
patriei și ai credinţei vor fi modelele educaţiei naţionale. 

Cartea didactică va fi sustrasă speculației comerciale şi 
declarată monopol de stat. Ea va fi alcătuită mai puţin pe 
temeiul abstracțiunii universaliste şi mai mult pe temeiul 
realităților concrete românești. l : 

Cărțile de mare putere educativă vor fi răspândite 


| printr-o rețea sistematică de biblioteci în care să intre 


ultimul cătun din țară. 
Imprimatul (cărți, reviste, ziare, imagini) va fi supra- 


„veghiat. 


Colportajul imprimatului (librării, depozite, chioşcuri) 


| va fi reglementat și centralizat. Librarul, depozitarul şi 


chioșcarul sunt factori principali de propagandă culturală. 
In slujba culturii românești, ei vor fi numai intelectuali 
români. Precum farmacist nu poate fi decât un om calificat 


| științific, tot astfel propagandist cultural nu poate fi decât 
| un intelectual român. 


Tipografiile și editurile vor funcţiona după principiul 


 proporţionalităţii etnice. 

Ziarele şi revistele românești vor fi scrise numai de 
români calificaţi. 

Minoritățile își vor avea imprimate în limba lor ŞI în 
proporție justă față de cele româneşti. 

Nici un ziarist evreu nu va face pe minoritarul ungur, 
rus sau pe oricare altul. 

Presa și imprimatul întreg vor avea un caracter 
constructiv, de exaltare a spiritului creator şi de critică 
decentă a neajunsurilor. 

Cinematografele vor fi supuse proporției numerice. 

Limba în cinematograf va fi exclusiv cea românească. 

Radiodifuziunea va fi organul prin care statul ia contact 
zilnic cu poporul, informându-l și îndrumându-l. Ea joacă 
un rol imens într-o operă de construcție națională integrală. 


Capitolul IV 


AGRICULTURA 


Pământul României e proprietatea neamului românesc. 

Orice încercare de a-l înstrăina e un atentat la viața 
neamului. Mai mult decât viața, românul își iubește 
pământul. Absolut toate războaiele noastre au fost purtate 
pentru apărarea lui. Nici un străin n-a luptat pentru 
hotarele patriei noastre. Dreptul nostru asupra acestui 
pământ e dreptul autohtoniei, al moştenirii strămoşeşti, al 
sângelui sacrificat, al muncii care îl sfințește, al numărului 
majoritar, al voinței şi al puterii de a-l păstra. Fiecare 
suntem proprietari morali ai întregului pământ românesc şi 
avem datoria să-l apărăm. 

Cea mai mare grijă a statului etnocratic e aceea de a 
apăra pământul de pofta străinilor. 

Democrația a înlesnit ca o bună parte din acest pământ 
să intre în mâna evreilor, cari se colonizează în România 
după un plan al Internaționalei iudaice. 

Toate pământurile înstrăinate asttel vor fi expropriate 
și redate plugarilor români. Banul singur nu poate da 
dreptul veneticilor să devină proprietari în pământul 
românesc. Dacă am admite acest principiu, țara toată ar 
putea fi cumpărată de străini. E o crimă să-ți vinzi pământul 
la străini, pentru că în el îţi vinzi strămoșii, îți vinzi o bucată 
din patria ta. 

Fiecare plugar român trebuie să fie proprietar de 
pâmânt. 

Suprafața arabilă a României se va spori prin salvarea 
terenurilor inundabile (îndiguiri, canalizări) și prin îmbu- 
nătățirea terenurilor degradate. 

Canalizarea râurilor va fi una din marile opere de 
civilizare a României. De această operă e legată naviga- 
bilitatea râurilor, electrificarea țării și irigaţia în agri- 
cultură. Cea mai mare rușine pentru un popor agricol e să 
importe hrana. lrigaţia suprimă această rușine și intensitică 
producția. Prin irigație se vor aclimatiza plantele exotice ca 
bumbacul şi orezul. Cultura bumbacului aclimatizat, a 
cânepei și a inului, precum și industrializarea lor vor scuti 
România de importul ce se ridică anual la miliarde. 

Economia rurală etnocratică nu recunoaște o clasă 
țărănească. Țăranii sunt plugari, podsgoreni, pomicuitori, 
crescători de vite, meseriași de tot felul, după regiuni. Ei se 
Vor organiza în profesiuni după interesele speciale ale 
ocupaţiei. Numai distingând astfel masa țărănească, putem 
obține ridicarea nivelului de viaţă rurală. 

Agricultura e propriu-zis viața poporului român. 
Rodnicia pământului nostru e mai mare decât îi trebuie 
acestui popor. 

Acest dar al naturii trebuie valorificat. Țăranul nostru 
nu are însă o concepție economică. Statul etnocratic trebuie 
să i-o dea, începând cu educaţia din școala primară. 

Orice plugar din România trebuie să ajungă perfect 
conștient că el muncește pentru un scop întreit: 

a) hrana lui, 

b) hrana întregului popor, 

c) hrana de export. 

Politica de intensificare şi valorificare a agriculturii va fi 
determinată de aceste trei scopuri. 

În ce priveşte hrana lui, poporul nostru se subalimen- 
tează. El trebuie învăţat să se alimenteze normal ŞI să 
trăiască omenește, prin şcoli de gospodărie casnică, 
generalizate și organizate temeinic. 

Intensificarea e condiționată de un credit ieftin, ce se va 
organiza de un institut special în colaborare cu băncile 
profesionale țărănești; de un inventar agricol modern ce va 
putea fi furnizat de industria naţionalizată; și de o ştiinţă a 
culturii pământului, pe care o vor da agronomii, fermele 
statului şi școalele de agricultură. Corpul agronomilor va fi 
reorganizat și învestit cu răspundere și autoritate pentru a 
fi factorul determinant al economiei rurale. 

Valorificarea produselor agricole însemnează indus- 
trializarea şi comercializarea lor. Atât în industrializare, cât 
și în aprovizionarea ţărănimii se va urmări principiul 
excluderii speculantului dintre producător și consumator. 
Jocul criminal de la bursa cerealelor va fi suprimat. Politica 
externă, învestită cu un pronunţat caracter economic, va 
asigura debușee permanente pentru export. Exportul va fi 
organizat de reprezentanța protesiunilor agricole în 
colaborare cu statul. l 

Principiul cooperației, care a dat faliment în regimul 
democratic, va fi un mare instrument al economiei rurale 
numai în regimul profesional, când concurența partidelor 
politice neexistând, cooperaţia va putea prospera. Se va 

introduce obligativitatea cooperaţiei în cadrul organi- 
zaļiilor profesionale. E o minciună nerușinată că corpo- 
ratismul S-ar opune cooperației. Cooperaţia e însuși prin- 
cipiul lui și ea nu poate prospera cu adevărat decât în cadrul 
corporatismului. 

Prin organizaţiile profesionale, prin exproprierea rurală 
ȘI prin cooperaţia obligatorie, evreii vor fi eliminati de la 
sine din economia satelor. l 

Prin sistemul de desfacere şi aprovizionare profesională 
moții, bunăoară, cari sunt meseriași, vor avea posibilitatea 
să li se colecteze pe loc produsele și să li se aducă în munte 
hrana necesară. 

Organizaţi în profesiuni economico-politice, podgo- 
renli, pomicultorii și crescătorii de vite își vor putea 
transtorma în mari izvoare de bogăţie ocupațiile lor. 

Problemele agriculturii în general — secarea terenurilor 
inundabile, canalizările şi irigația, industrializarea, comer- 
cializarea și aprovizionarea — nu se vor putea realiza decât 
printr-un plan sistematic de construcție, alcătuit și susținut 
de stat în strânsă colaborare cu marele consiliu alcătuit din 
reprezentanții tuturor profesiunilor rurale. 


Capitolul V 
INDUSTRIE ȘI COMERŢ 


1. NAŢIONALIZAREA BOGĂȚIILOR NATURALE 


Statul etnocratic e supremul gospodar al naţiunii. 
Principiul acesta e însăși justificarea statului. El trebuie 
afirmat cu ultima energie împotriva aserțiunii democratilor 
că statul ar fi incapabil ca gospodar. Această minciună a 

avut scopul de a scuza sistemul cointeresărilor, al 
concesiunilor și împrumuturilor în străinătate, mijloace 
prin care capitaliștii din țară şi de peste graniță au devenit 
stăpânii bogățiilor româneşti. România trăiește sub dicta- 
tura capitalismului fără patrie. 

A declara statul incapabil ca gospodar e a declara 
națiunea însăși nevrednică să trăiască. Numai statul 
democratic e rău gospodar ca străin de naţiune și ostil ei. 

Statul etnocratic e organizarea dinamică a naţiunii şi 
supremul ei gospodar. 

El va naţionaliza bogăţiile naturale ale României, 
explorându-le, exploatându-le și valorificându-le prin 
propriile sale mijloace. Aceste bogății: petrol, cărbune, aur, 
fier, gaze naturale, tot felul de metale, păduri şi pește sunt 
izvoare de imense venituri. Prin naţionalizare, aceste 
venituri se vor smulge din mâna dictatorilor capitaliști şi 
vor alimenta nevoile statului și planurile de reconstrucție şi 
civilizare a ţării. 

Statul democratic a înstrăinat aceste bogății, iar el se 
susține prin abuz de impozite. 

Naţionalizarea va aduce diminuarea impozitelor. şi, 
totdeodată, salarizarea omenească a tuturor slujitorilor 
statului. 

Naţionalizarea va suprima dictatura capitaliştilor. 

E o chestiune și de viaţă și de onoare a neamului nostru 
să naționalizeze bogăţiile naturale. 

Așa-zisa problemă a „muncii naționale“ cum o înțeleg 
falșii naționaliști de azi însemnează să acceptăm situaţia 
actuală și să cerşim capitaliștilor acaparatori să ne 
primească slugi în întreprinderile concesionate. 

Singura soluţie radicală a muncii românești e naţiona- 
lizarea. 

Ea va deschide un vast debuşeu pentru forțele tinere ale 
României, ce stau azi ncîntrebuințate. 

Vor fi naţionalizate, de asemenea, toate industriile de 
armament și se vor înființa cele ce ne lipsesc. 

Vor fi naţionalizate toate industriile de furnituri pentru 
armată. 

Furnitura de stat, ea singură, e un mare mijloc de creare 
a unei mari industrii românești. l 


2. INDUSTRIA, COMERŢUL PARTICULAR 
ȘI MESERIILE 


Statul etnocratic se deosebește de utopia comunistă, 
prin faptul că stă pe temeiul proprietăţii individuale. 
Proprietatea individuală stimulează inițiativa particulară, 
care e un izvor de creaţie şi de progres. 

Dar statul etnocratic se deosebeşte și de liberalism, prin 
faptul că iniţiativa individuală va fi încadrată în sistemul 
profesional. Industria și comerțul particular vor fi strunite 
în disciplina care armonizează interesele individuale cu cele 
colective. În economia controlată prin toți factorii inte- 
resați, nu mai e posibilă exploatarea mulţimii de o mână de 
capitaliști. 

Principiul sănătos al producţiei nu e profitul excesiv, ci 
îndestularea nevoilor colective. 

Astăzi industria şi comerțul României sunt în mâinile 
evreiești. Se va aplica principiul proporționalității etnice în 
proprietatea așezămintelor industriale și comerciale. 

Marii industriași și marii comercianți sunt azi ultimele 
puteri feudale în țara noastră. 

Ei exploatează mulțimea consumatorilor prin privilegii 
de stat. 

Aceste privilegii sunt: 

a) Creditul Băncii Naţionale ce li se acordă aproape cu 
exclusivitate. 

b) Tariful vamal, care-i ocroteşte împotriva concu- 
rentei de peste hotare. 

c) Trusturile și cartelurile, ce suprimă pe piața internă 
concurenţa de preţuri între produsele similare. 

d) Furnitura de stat, care le asigură debușşee și prețuri 
scandalos de încărcate. 

La aceste privilegii, obţinute prin complicitatea oame- 
nilor politici, se adaugă solidaritatea spiritului evreiesc. 

Statul etnocratic va mânui tariful vamal în vederea 
exclusivă a intereselor consumatorilor și a industriilor orga- 
nice românești. | 

Trusturile și cartelurile vor fi desființate. Preţurile 
produselor fabricate se vor stabili de către consiliul patro- 
nilor și lucrătorilor. i 

Solidaritatea evreiască va dispărea prin aplicarea 
proportționalității. 

Furniturile de stat vor reveni fabricilor naţionalizate. 

Unde nu va fi posibil, ele se vor da industriașilor, 
comercianților şi meseriașilor români. 

Creditul Băncii Naţionale va ţine seama, în proporţie, 
de toate ramurile vieţii economice. 

Vadul comercial se va repartiza după principiul pro- 
porționalităţii, devenind un mijloc de românizare a 
orașelor. 

Școalele tehnice de tot felul vor funcţiona în strânsă 
legătură practică cu industria, comerțul şi meseriile. 
Organizațiile profesionale vor avea oficii de asistenţă și de 
plasare a absolvenţilor. Elementele destoinice dintre fiii 


— 262 — 


Ortodoxie și Etnocraţie 


— O N AR N NA A N 


“țăranilor se vor îndruma către învăţământul tehnic ŞI vor 


alimenta românizarea orașelor. 

Toate meseriile se vor proporţionaliza după criteriul 
etnic. 

Organizaţia lor profesională va dispune de un institut 
de credit pentru crearea de ateliere; oficii protesionale vor 
aproviziona meseriile cu unelte și materiale necesare, 
excluzându-se intermediarii. La nevoie, se vor crea 
magazine de desfacere în comun. Se vor organiza expozitii- 
târguri şi premii de emulație. 

Educația viitorilor industriaşi, comercianți şi meseriaşi 
se va face în spirit bărbătesc de stăpânire a materiei, de 
modelare şi valorificare a ei. Nu e nici o meserie josnică. 
Toate înnobilează pe om și înalță patria. 

Cel mai bun mijloc de românizare a industriei e sistemul 
„mașinei individuale“. El înlocuiește perfect, în multe 
ramuri, marea industrie capitalistă şi corelatul ei care e 
aglomeraţia proletară. El e sistemul fabricantului indivi- 
dual organizat corporativ. Statul etnocratic vede în acest 
sistem eliberarea și înflorirea economică rapidă a 
României. 

Statul etnocratic va inaugura o puternică educaţie de 
împrietenire a poporului nostru cu Dunărea şi cu Marea. 

România nu e încă o forță maritimă şi trebuie să devină 
în cel mai scurt timp. 

Porturile noastre fluviale şi maritime, transportul pe 
apă şi casele de export sunt în mâinile levantinilor şi ale 
evreilor. 

Ele vor trebui românizate. 

Cursul apelor indică drumul expansiunii noastre comer- 
ciale şi spirituale. Îndrumarea spre Occident însemnează 
acceptarea soartei nedemne de stat-satelit. Îndrumarea 
spre Orient ne va duce la statul-stăpân. 

Comisiunea internațională dunăreană va fi desfiinţată. 

Românizarea la Dunăre și la Mare e un comandament 
capital al statului etnocratic. F 

De această problemă se leagă marea misiune a 
neamului nostru în viitor. 


Capitolul VI 
MUNCITORIMEA 


Pentru statul etnocratic, muncitorimea din industrii și 
meserii, ca şi muncitorimea agricolă, e trup din trupul 
națiunii și suflet din sufletul ei. 

“Crima regimului capitalist burghez e că a disprețuit pe 
muncitor ca pe un paria al societății și l-a lăsat pradă aven- 
turierilor socialiști și comuniști. l 

Organizarea muncitorilor în internaționalele marxiste è 
o pierdere pentru viața națională și un duşman în plus 
pentru statul nostru care, și fără asta, are destui dușmani. 

Toleranţa democratică a lăsat pe evrei să anexeze 
intereselor lui Israel, sub masca minciunii umanitare, o 
bună parte din muncitorimea noastră. Muncitorul crede că 
luptă pentru o soartă mai bună când el e, de fapt, înrolat în 
slujba marilor capitalişti evrei şi asmutțit împotriva statului 
naţional. | 

Ministerul Muncii, în actuala organizare, e un corp 
străin și dușmănos naţiunii române. Socialismul şi 
comunismul în România sunt paraziți ce cresc pe trupul 
acestui minister, sub protecţia Biroului Internaţional de la 
Geneva. Banul muncitorului, captat în asigurările sociale, 
întreține viaţa acestor paraziți. 

Statul etnocratic va elibera muncitorimea română de 
aceşti paraziți, reintegrând-o în marea ei demnitate de 
funcţie organică a vieţii naţionale. Munca sfințeşte pe 
muncitor. El e unul dintre cei mai vrednici fii aj patrici. 

in statui einocratic muncitorimea va constitui una din 
cele mai de seamă organizaţii profesionale. 

A trecut de mult vremea când muncitorul era consi- 
derat de capitalismul burghez ca simplu „material uman“. 

Demnitatea lui în statul etnocratic se exprimă prin: 
proprietatea individuală pentru fiecare muncitor. 

Marxismul zice: toată lumea trebuie deposedată de 
proprietatea individuală fiindcă tu, proletar, n-ai pro- 
prietate. 

Statul etnocratic afirmă: modul firesc de a trăi e ca toată 
lumea să aibă proprietate individuală; deci și tu, proletar, 
trebuie să ai cel puţin o casă a ta. 

Proprietatea individuală pentru muncitori e mijlocul 
categoric de combatere a comunismului iudaic. 

Principiul statului etnocratic este că muncitorul e 
asociatul și colaboratorul patronului. 

Muncitorii vor fi organizaţi în sindicat naţional. 

Patronii vor fi organizaţi în sindicat național. 

Amândouă sindicatele alcătuiesc organizaţia profe- 
sională a muncii industriale şi comerciale. 

La conducerea întreprinderii vor participa şi delegaţii 
muncitorilor posesori de acţiuni de muncă. 

Numărul orelor de muncă, salariile şi prețurile fabri- 
catelor se vor stabili împreună de patroni şi muncitori. 

O parte din câștigul anual se va transforma în acțiuni de 
muncă ale muncitorilor la întreprindere. 

Economiile sociale vor fi deparazitate de birocraţie și 
reorganizate în vederea creării de: cantine, spitale, grădini 
de copii, şcoli speciale pentru fiii lucrătorilor, cu învă- 
ământ gratuit, ajutoare de boală ȘI accidente, pensiuni de 
bătrânețe. 

Se vor reglementa concediile de odihnă. 

Se va institui un mare oficiu naţional de construcţie a 
caselor muncitorilor. Fondurile acestui oficiu vor fi 
alimentate din: contribuţia patronilor, contribuţia statului, 
un impozit special pe blockhausuri, contribuţia lucrătorilor 
şi, de va fi nevoie, un timbru. 

În afară de orele de muncă, viața muncitorească va fi 
organizată după modelul statelor naţionale din Apus: case 
culturale, educaţie morală și fizică, teatru, cinematograt, 
sport, excursiuni în țară și străinătate. - 

Principiul educaţiei muncitorești va fi însuși principiul 
statului etnocratic: cine munceşte are dreptul să trăiască 
omeneşte. El este însuși principiul moralei creştine. 


Capitolul VII 


PROFESIUNILE LIBERE 


În statul etnocratic, protesiunile libere, complet 
neglijate de regimul democratic, ca unele ce nu reprezintă 
stocuri considerabile de voturi, vor fi tratate ca funcțiuni 
organice ale societăţii naționale. Actualele lor mișcări 
spontane pentru un drept elementar la viață ne demon- 
strează câtă dreptate avem să respingem teoria artificială a 
claselor şi să adoptăm criteriul categoriilor profesionale, ca 
părţi organice în compoziţia naţiunii. 

Profesiunile libere vor intra în regimul dreptului public 
al categoriilor de muncă. 

În cuprinsul fiecăreia se va aplica principiul etnic al 
proporționalității numerice. Nu există argument în lume să 
poată sfărâma caracterul raţional al acestei măsuri. 

Organizate în spiritul solidarităţii de rasă şi de 
profesiune, ele vor avea institute de credit şi economie, 
precum şi de asistență profesională. 

Aprovizionarea cu medicamente va aparține profesiunii 
farmaciştilor. 

Aprovizionarea cu instrumente medicale va aparține 
profesiunii medicilor. 

Statul împreună cu forurile corporative ale acestor 
profesiuni va înlesni fabricaţia indigenă a medicamentelor 
şi instrumentelor. 

Politica etnică va deschide un câmp imens de plasare şi 
de activitate medicilor şi farmaciștilor în opera de 
regenerare fizică a neamului nostru. 

Marele plan de- reconstrucţie a ţării va absorbi în 
lucrările lui pe ingineri şi pe arhitecți. 

În organizaţiile preconizate de politica culturii 

naționale vor încăpea intelectualii tineri, cari șomează azi. 
Cultura românească nu se poate sluji decât de români în 
procesul ei de creaţie, de răspândire şi de asimilare. 

În toate oficiile de reconstrucție, culturală, economică, 
de naționalizare, avocații vor avea de lucru. 

Profesiunile libere sunt „creierul națiunii‘ 
etnocratic nu se poate concepe fără creier. 


‘ Iar un stat 


Capitolul VIII 
REGIMUL BANULUI 
Banul e un simbol al bogăției, al inteligenții, al muncii şi 
al producției naționale, care sunt adevăratele valori. El e un 


mijloc de schimb. 

Capitalismul liberal a adus nenorocirea lumii moderne, 
considerând banul ca o valoare în sine, independentă, și 
speculându-l ca atare. 

Specula banului, considerat ca o marfă negociabilă — 
adică banul cumpărat cu bani — a născut camăta, cel mai 
diabolic sistem de a spolia pe oameni și de a-i robi. 

Iudaismul înseamnă cămătărism. Creditor înseamnă 
cămătar. 

Bancherii sau cămătarii sunt tiranii lumii moderne. 

Sistemul bancar iudeo-liberal a tăcut din proprietăţile şi 
din munca oamenilor simple anexe ale banului. Cămătarul 
a devenit în realitate proprietarul proprietarilor şi tiranul 
producătorilor. 

Cât de falsă este această concepţie și situaţia născută 
din ea o constatăm în prăbușirea băncilor cămătăreşti. 

Camăta a ruinat economia liberală. 

Singurele bănci, care au rezistat în această vreme, sunt 
băncile profesionale. 

Doctrina creștină osândeşte camăta și o interzice. 

Statul etnocratic o consideră o crimă împotriva naţiunii. 

Statul etnocratic fund statul tuturor categoriilor de 
muncă va organiza creditul şi economia într-o rețea de 
bănci profesionale și cooperative. 

Banca Naţională va fi etatizată. La conducerea ei vor 
participa reprezentanţi ai tuturor profesiunilor. Ea va avea 
în sarcină emisiunea monedei şi organizarea creditului 
profesiunilor. | 

O bancă de stat se va întemeia cu specială însărcinare 
de a exploata bogăţiile naţionalizate și de a susține marele 
plan de reconstrucție a țării. 

Creditul găsindu-se ieftin în băncile profesionale și 
întreaga economie a ţării rectificându-se conform prin- 

cipiului proporționalităţii și al solidarismului profesional, 

banul va scăpa din mâna evreului cămătar și a capitalistului 
burghez. 

Căci forţa evreului e banul. 

Banui românesc în mâini românești înseamnă moartea 
iudaismului. 

Banul românesc în mâini evreiești înseamnă moartea 
românismului. 

Capitalul individual disponibil se va plasa în 
intreprinderi de creaţie; în nici un caz în instituţii de speculă 
bancară. 


Capitolul IX 


ORGANIZAȚIILE SECRETE 


In afară de Siguranţa generală a statului, etnocraţia nu 
admite nici un fel de organizaţie secretă. Tot ce e secret 
însemnează conspirație împotriva bunei rânduieli a vieţii 
naționale. 

Francmasoneria, internaţională prin fiinţa și scopurile 
ei, e mult mai primejdioasă pentru statul etnocratic decât 
însuși comunismul, prin faptul că lucrează în ascuns. 

In România ea e, în plus, cloaca unde se pun la cale 
afacerile pe seama avutului public, complicităţile vinovate 
şi mușamalizările, captarea elitelor conducătoare în stat si 
subordonarea lor față de Internaţionalele iudaice. l 

Francmasoneria, rotarismul și toate celelalte asociatii 
de caracter secret vor fi desființate. Scopul lor e subjugarea 
neamului nostru față de puterile internaționale. 

Demnitarii cari vor fi descoperiţi ca membri ai acestor 
organizații vor fi destituiţi. Ei au călcat jurământul de 
credinţă faţă de Rege și de statul naţional. 


Capitolul X 


STATUL ȘI MORALITATEA 


Statul etnocratic e stat moral. Cum nu există alt criteriu 
al binelui decât cel creștin. statul etnocratic e stat creștin. 

Morala lui se exprimă prin formula: 

Legea lui Hristos e legea statului. l Ă 

Principiul acesta e valabil în familie, în societate, în 
cultură, în legislaţie, în administraţie şi în economic. 

Căsătoriile vor fi civil-religioase. Divorţurile nu se vor 
admite decât în cazuri extreme. îi 

Toate dispoziţiile legilor democratice în contradicţie cu 
concepția morală a educaţiei poporului se vor suprima. 
Statul etnocratic nu poate legifera păcatul pentru a-și crea 
venituri bugetare. Funcţionarii, indiferent de grad, sunt 
servitorii statului și ai naţiunii. Nu poporul e în slujba lor, ci 
ei în slujba poporului. l 

Orice “demnitate în stat atrage responsabilitatea per- 
sonală, de la ministru până la uşier. 

Sancțiunile vor cădea fără milă, fiindcă abuzul şi traficul 
de autoritate constituie nenorocirea României. | 

Delapidatorii, șperțarii, afaceriștii politici vor fi 
pedepsiţi ca trădătorii de ţară. l 

Se vor revizui procesele de la controlul averilor. l 

Se va controla averea tuturor foştilor demnitari din 
epoca democratică. Se va revizui chestiunea portofoliilor 
putrede, a concesiunilor și a împrumuturilor. 

Prescripţia civilă și penală în ce priveşte respon- 
sabilitatea pentru administrarea bunurilor publice se 
suprimă. 


Capitolul XI 


MARELE PLAN DE RECONSTRUCŢIE 


România contemporană n-a putut progresa în cultură și 
în civilizaţie din pricina lipsei unei orientări sigure de stat și 
din pricina discontinuității în lucrurile începute. 

Răul acesta nu se poate lecui decât prin alcătuirea unui 
mare plan constructiv, a cărui execuţie sistematică să [ie 
supravegheată de suprema autoritate a statului, 

Planul acesta de naţionalizare a bogățiilor naturale, de 
culturalizare a sufletului românesc și de civilizare a vieţii 
materiale și a pământului românesc, cuprinzând lucrări de 
vaste proporții, pe termen lung și de însemnătate epocală, 
va fi susţinut de o bancă specială de stat. 

Popularizat și acceptat de națiunea întreagă, executat 
de echipe guvernamentale alese din elitele protesiunilor și 
controlat de parlament, el va fi supraveghiat de Maiestatea 
Sa Regele. 

În statul etnocratic, Regele e factorul dinamic al întregii 
opere de creaţie românească. 

Regimul profesional culminează convergent în auto- 
ritatea regală. 

Marele plan de reconstrucție a statului etnocratic 
angajează întreaga națiune, prin profesiuni, la munca de 
creație, sub tutela şi autoritatea Maiestăţii Sale Regelui. 

